24.2.2022
SL
Uradni list Evropske unije
L 45/1463 KOMISIJA PILOTNI PROJEKTI
POGLAVJE PP 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PP 07 21
(nadaljevanje)
PP 07 21 07
(nadaljevanje) — nudil podporo pri opolnomočenju, zlasti s podjetniškimi strategijami ter povrnjenim občutkom dostojanstva in moči, za premostitev socialne izoliranosti, ki izhaja iz dolgotrajne revščine.
S finančnim vključevanjem bi Romom omogočili dostop do osnovnih in bistvenih storitev, kar je ravno tako pomembno za njihovo vključevanje, kot so zaposlovanje, stanovanja, zdravstvo ali izobraževanje.
Gospodinjstva, ki imajo dostop do osnovnih finančnih storitev in jih razumejo ter uporabljajo varčevalni račun, bodo socialne prejemke verjetno uporabljala bolj učinkovito.
Snovalci politik lahko v sodelovanju s projektnim vodstvom povežejo finančno vključevanje in podporo osebnostnemu in podjetniškemu razvoju z rezultati človekovega razvoja.
Pilotni projekt:
Cilj tega pilotnega projekta je preskusiti drugačen način plačevanja socialnih prejemkov, ki bi bili tedensko nakazani na elektronsko plačilno kartico, spremljalo pa bi ga stalno opolnomočenje prek mentorstva s področij podjetništva in osebnega razvoja ter usposabljanje o finančni pismenosti, ob upoštevanju pristojnosti in odgovornosti držav članic, da določijo sisteme socialnega varstva in tudi način plačila socialnih prejemkov.
Shema BIG je predvidena kot kombinacija obstoječih socialnih prejemkov z nadomestili za kritje stroškov, povezanih s sodelovanjem v dejavnostih krepitve zmogljivosti, in spodbudami upravičencem za doseganje ciljev, določenih v njihovem individualnem/družinskem akcijskem načrtu.
Uporabljal se bo skupaj z ukrepi, ki prispevajo h krepitvi zmogljivosti posameznikov za (ponovno) vključevanje na trg dela in v družbo.
To bi lahko predstavljalo prvi korak, ki bi posameznikom in družinam omogočil, da spet začnejo delovati in se postopoma rešijo revščine.
S pilotnim projektom bodo neposredno podprti poskusi na področju politik s preskušanjem alternativnega pristopa k razumevanju in odpravljanju revščine: — varnost – življenje v pomanjkanju in odrekanju ustvarja psihološki pritisk ter omejuje duševno širino oseb, ki živijo v takšnih razmerah, kar jim preprečuje, da bi dolgoročno načrtovali ali sprejemali boljše odločitve; — razširjen nabor sredstev – poudarjanje, da je revščina več kot vprašanje distribucije (pomanjkanje gotovine) ali finančno vprašanje, pri čemer se upošteva povezava z družbeno osamitvijo in dostopom do različnih sredstev (blaga, spretnosti, socialnih veščin in državljanstva), da bi se gospodinjstvom omogočilo izvajanje novih in bolj izvedljivih strategij za preživljanje; — človeški potencial – vlaganje v ljudi kot alternativen pristop k zagotavljanju podpore, ki v bistvu služi kot „tvegani kapital za ljudi“ in predstavlja nov način vlaganja v človeške zmogljivosti (tako kot v podjetja) in premagovanje omejujočih socialno-kulturnih dejavnikov.
V zvezi s prvim vprašanjem so poskusi na področju politike podprti z raziskavami, opravljenimi v več državah, ki kažejo, da revni, ki prejemajo brezpogojne socialne prejemke, denarja ne zapravljajo na željah, temveč ga porabijo za to, kar potrebujejo.
V zvezi z drugim vprašanjem bo takšno vlaganje upravičencem do socialnih prejemkov, zlasti ranljivim in socialno izključenim skupnostim, pomagalo ohranjati različne strategije za preživljanje, da bi prekinili začarani krog revščine in zadolženosti.
Ustvarili bi tudi pogoje za gospodarski razvoj in izboljšanje življenjskega standarda najrevnejših.